钦定古今图书集成/理学汇编/经籍典/第158卷 > 《周南诗次解》宋·王安石
## 钦定古今图书集成/理学汇编/经籍典/第158卷 > 《周南诗次解》宋·王安石

王者之治始之于家，家之序本于夫妇正。夫妇正者，
在求有德之淑女为后妃以配君子也，故始之以《关
雎》。夫淑女所以有德者，其在家，本于女工之事也，故
次以《葛覃》。有女工之本，而后妃之职尽矣，则当辅佐
君子，求贤审官。求贤审官者，非所能专，有志而已，故
次之以《卷耳》。有求贤审官之志，以助治其外，则于其
“内治也，其能有嫉妒而不逮下乎？”故次之《樛木》。无嫉
妒而逮下，则子孙众多，故次之以《螽斯》。子孙众多，由
其不妒忌，则致国之妇人亦化其上，则男女正，婚姻
时，国无鳏民也，故次之以《桃夭》。国无鳏民，然后好德，
贤人众多，故次之以《兔罝》。好德贤人众多，是以室家
和平。妇人乐有子，则后妃之美具矣，故次之以《芣苢》。
后妃至于国之妇人，乐有子者，由文王之化行，使南
国江汉之人无思犯礼，此德之广也，故次之以《汉广》。
德之所及者广，则化行乎《汝坟》之国，能使妇人闵其
君子，而勉之以正，故次之以《汝坟》。妇人能勉君子以
正，则天下无犯非礼，虽衰世公子皆能信厚，此《关雎》
之应也，故次之以《麟之趾焉。